stanford-oval/wikipedia huggingface dataset:
Petolliset enkelit
Näyttelijöitä

| 0 | 1 | 2 |
| --- | --- | --- |
|  Leslie Bibb  | … |  Amanda Vaughn (o.s. Stopper)   |
|  Kristin Chenoweth  | … |  Carlene Cockburn   |
|  Jennifer Aspen  | … |  Sharon Peacham   |
|  Marisol Nichols  | … |  Heather Cruz   |
|  Miriam Shor  | … |  Cricket Caruth-Reilly   |
|  David James Elliott  | … |  Ripp Cockburn   |
|  Mark Deklin  | … |  Blake Reilly   |
|  Brad Beyer  | … |  Zack Peacham   |
|  Annie Potts  | … |  Elizabeth ”Gigi” Stopper   |
Sivuhenkilöitä:
| 0 | 1 | 2 |
| --- | --- | --- |
|  Tyler Jacob Moore  | … |  pastori John Tudor   |
|  Eric Winter  | … |  Luke Lourd, Carlenen pikkuveli   |
|  Bruce Boxleitner  | … |  Burl Lourd, Gigin ihastus   |
|  Lauran Irion  | … |  Laura Vaughn, Billin ja Amandan tytär   |
|  Mackinlee Waddell  | … |  McKinney Peacham, Sharonin tytär   |
|  Hartley Sawyer  | … |  Bozeman Peacham, Sharonin poika   |
Jaksot

| № | Alkuperäinen nimi | Suomenkielinen nimi | Ohjaaja | Käsikirjoittaja | Ensiesitys Yhdysvalloissa | Ensiesitys Suomessa | Katsojia (USA; milj> ) | Katsojia (Suomi) |
| --- | --- | --- | --- | --- | --- | --- | --- | --- |

| 1. | Pilot | Kotiinpaluu | Alan Poul | Robert Harling | 4. maaliskuuta 2012 | 29. toukokuuta 2014 | 7,56 | 55 000 |
| 2. | Hell Hath No Fury | Loukatun naisen raivo | Victor Nelli, Jr. | Robert Harling | 11. maaliskuuta 2012 | 5. kesäkuuta 2014 | 7,12 | 26 000 |
| 3. | Love is Patient | Rakkaus on kärsivällinen | Larry Shaw & Victor Nelli, Jr. | Gretchen J. Berg & Aaron Harberts | 18. maaliskuuta 2012 | 12. kesäkuuta 2014 | 6,07 | 34 000 |
| 4. | A Wolf In Sheep's Clothing | Susi lampaan vaatteissa | Bethany Rooney | Henry Alonso Myers | 25. maaliskuuta 2012 | 19. kesäkuuta 2014 | 6,33 | 35 000 |
| 5. | Forbidden Fruit | Kielletty hedelmä | Randy Zisk | Laurie McCarthy | 1. huhtikuuta 2012 | 26. kesäkuuta 2014 | 5,63 | 36 000 |
| 6. | Turn the Other Cheek | Toinen poski | James Hayman | Veronica Becker & Sarah Kucserka | 8. huhtikuuta 2012 | 3. heinäkuuta 2014 | 5,25 | Alle 38 000 |
| 7. | Sex is Divine | Taivaallista seksiä | John Scott | Jordon Nardino | 8. huhtikuuta 2012 | 10. heinäkuuta 2014 | 5,22 | 23 000 |
| 8. | Pride Comes Before a Fall | Ylpeys käy lankeemuksen edellä | Matt Shakman | Robert Sudduth | 15. huhtikuuta 2012 | 17. heinäkuuta 2014 | 4,43 | 38 000 |
| 9. | Adam & Eve's Rib | Naisen kylkiluu | Victor Nelli, Jr. | Henry Alonso Myers | 29. huhtikuuta 2012 | 24. heinäkuuta 2014 | 5,52 | 32 000 |
| 10. | Revelation | Ilmestys | Paul Holahan | Robert Harling | 6. toukokuuta 2012 | 31. heinäkuuta 2014 | 5,56 | 26 000 |
Aiheesta muualla

Livin kotisivut sarjalle (Arkistoitu – Internet Archive)
Petr Nečas

| Petr Nečas |
| --- | --- |

Tšekin pääministeri
 28. kesäkuuta 2010 – 25. kesäkuuta 2013  
Presidentti:  Václav Klaus Miloš Zeman
Edeltäjä:  Jan Fischer
Seuraaja:  Jiří Rusnok
Tšekin työ- ja sosiaaliministeri
 4. syyskuuta 2006 – 8. toukokuuta 2009  
Edeltäjä:  Zdeněk Škromach
Seuraaja:  Petr Šimerka
Henkilötiedot
Syntynyt: 19. marraskuuta 1964 (ikä 59)  Uherské Hradiště, Tšekkoslovakia
Puoliso:  Jana Nečasová (2013–) Radka Nečasová (1984–2013)
Tiedot
Puolue:  ODS
 Nimikirjoitus
Aiheesta muualla
www.petr-necas.cz
Petr Nečas (s. 19. marraskuuta 1964 Uherské Hradiště, Tšekkoslovakia) on tšekkiläinen poliitikko, joka toimi maansa pääministerinä 2010 – 2013. Nečas erosi pääministerin tehtävästään vuonna 2013 korruption ja vallan väärinkäyttöön liittyneiden syytösten tultua julki. Vuonna 2023 julistetun tuomion jälkeen hän on Tšekin historian ensimmäinen pääministeri, joka on tuomittu rikoksesta.
Nečas oli Kansalaisdemokraattiseen puolueen johtaja 2010–2013 ja varapääministeri sekä työ- ja sosiaaliministeri Mirek Topolánekin hallituksessa 2006–2009.
Ura

Nečas syntyi itä-määriläisessä Uherské Hradištěn kaupungissa ja opiskeli fysiikkaa Masarykin yliopistossa Brnossa valmistuen plasmafysiikan tohtoriksi vuonna 1988. Kansalaisdemokraattiseen puolueeseen (ODS) hän liittyi 1991, ja hänet valittiin parlamenttiin 1992. Lyhyen yksityisellä sektorilla tehdyn uran jälkeen Nečas siirtyi valtakunnanpolitiikkaan. 1990-luvulla hän toimi muun muassa varapuolustusministerinä sekä ODS:n varapuheenjohtajana. Parlamentaarikon urallaan hän keskittyi erityisesti ulko- ja turvallisuusasioihin.
Tšekin pääministeri Václav Klaus tarjosi Nečasille sisäministerin virkaa vuoden 1996 edustajainhuoneen vaalien jälkeen. Vaikka aluksi Nečas ilmaisi suostumuksensa, muutti hän mielensä ja kieltäytyi tarjouksesta vedoten perhesyihin. Vuoden 1998 vaalien jälkeen hän johti maan puolustus- ja turvallisuuskomiteaa. Nečas hävisi ODS:n puheenjohtajanvaalit niukasti Mirek Topolánekille vuonna 2002. Hän kuitenkin jatkoi puolueen varapuheenjohtajana.
Vuoden 2006 edustajainhuoneen vaalien jälkeen Nečas nimettiin Tšekin työ- ja sosiaaliministeriksi ja maan varapääministeriksi, missä tehtävässä hän toimi Topolánekin toisessa hallituksessa. Nečas toteutti ministerikaudellaan epäsuosittuja uudistuksia, kuten ensimmäisen sairauspoissaolopäivän muuttamista palkattomaksi sekä eläkeiän nostamisen 65-vuoteen.
Topolánekin hallitus kaatui huhtikuussa 2009 epäluottamuslauseeseen, minkä jälkeen Topolánek jätti politiikan ja erosi puoluejohtajan asemastaan. Nečas nousi ODS:n puheenjohtajaksi ja vei sen vuoden 2010 edustajainhuoneenvaaleihin.
Ura > Pääministerikausi ja korruptiosyytökset

Vaaleissa ODS sijoittui toisesi Sosiaalidemokraattinen puolueen taakse, mutta pystyi muodostamaan hallituksen yhdessä Julkiset asiat (VV)- ja TOP 09 -puolueiden kanssa. Nečas valittiin pääministeriksi 28. kesäkuuta 2010.
Hallituksen muodostaneiden puolueiden yhteistyötä haittasivat useat korruptiosyytökset ja VV-puolueen jakautuminen. Nečasin yksityiselämässä ongelmia tuotti hänen eronsa pitkäaikaisen vaimonsa Radka Nečasován kanssa kesäkuussa 2013. Samaan aikaan yleisesti spekuloitiin hänen salasuhteestaan Jana Nagyován kanssa, joka oli hänen oman kabinettinsa johtaja.
Muutama päivä Nečasin avioeron jälkeen Tšekin poliisin järjestäytyneen rikoksen vastainen yksikkö teki yllätysratsian valtioneuvoston kansliaan ja pidätti muun muassa Nagyován. Tätä syytettiin lahjonnasta, lahjuksen vastaanottamisesta sekä vallan väärinkäytöstä. Median parissa huomiota sai erityisesti poliisin syytökset Nagyován Tšekin sotilaspoliisin avulla suorittamasta Radka Nečasován urkinnasta. Tämän lisäksi myös muita kansalaisdemokraattisen puolueen jäseniä pidätettiin korruptiosta syytettyinä.
Aluksi Nečas kieltäytyi eroamasta ja kritisoi puheissaan poliisin toimintaa. Muutama päivä ratsian jälkeen hän kuitenkin ilmoitti eroavansa sekä pääministerin-, että ODS:n puheenjohtajan paikoilta. Pääministerinä häntä seurasi Jiří Rusnok.
Nečasin poliitikon ura päättyi käytännössä vuonna 2013. Hän on uransa jälkeen opettanut korkeakouluissa ja toiminut yritysten johtokunnissa. Hän meni naimisiin Nagyován kanssa vuonna 2013 ja on puolustanut tätä oikeudessa. Heitä vastaan nostetuita syytöksiä käsitellään vielä osittain Tšekin eri oikeusasteissa.
Toukokuussa 2023 Nečas tuomittiin vuoden ehdolliseen vankeusrangaistukseen ja 100 000 korunan sakkoihin antamastaan väärästä valasta sotilastiedustelun käytössään. Hän on Tšekin historian ensimmäinen pääministeri, joka on tuomittu rikoksesta.
Yksityiselämä

Nečasilla on neljä yhteistä lasta ex-vaimonsa Radka Nečasován kanssa. He olivat naimisissa vuosina 1984–2013. Avioeron jälkeen Nečas meni naimisiin rakastajansa Jana Nagyován (nyk. Nečasová) vuonna 2013.
Aiheesta muualla

Wikimedia Commonsissa on kuvia tai muita tiedostoja aiheesta .
Petr-necas.cz
Nečas ilmoittaa erostaan.
Per Bergerud

| Mitalit> Maa:   Norja.Miesten mäkihyppy.MM-kilpailut  | Mitalit> Maa:   Norja.Miesten mäkihyppy.MM-kilpailut  | Mitalit> Maa:   Norja.Miesten mäkihyppy.MM-kilpailut  | Maa:   Norja> Miesten mäkihyppy. |
| --- | --- | --- | --- |
|  Kultaa | Oslo 1982 | joukkuemäki |  |
|  Kultaa | Seefeld 1985 | suurmäki |  |
|  Pronssia | Seefeld 1985 | normaalimäki |  |
Per Bergerud (s. 28. kesäkuuta 1956) on norjalainen entinen mäkihyppääjä.
Bergerudin uran menestyksekkäimmät vuodet ajoittuivat 1980-luvulle, jolloin hän oli maailman kärkikastia. Hän oli mukana 1982 Oslon MM-kisoissa Norjan ryhmässä voittamassa joukkuemäen maailmanmestaruutta. Kolme vuotta myöhemmin 1985 Seefeldin MM-kisoissa Bergerud voitti suurmäestä kultaa ja normaalimäestä pronssia.
Mäkihypyn maailmancupissa Bergerud voitti neljä osakilpailua ja sijoittui 15 kertaa palkintokorokkeelle. Kokonaiskilpailussa hän sijoittui parhaimmillaan viidenneksi kaudella 1982–1983. Keski-Euroopan mäkiviikolla hän sijoittui kolmanneksi kaudella 1981–1982.
Henkilökohtaisia Norjan mestaruuksia Bergerud voitti kahdeksan. Hän kilpaili Svene IL -seuran riveissä.
Aiheesta muualla

Per Bergerud Kansainvälinen hiihtoliitto (FIS). (englanniksi)
Mäkihypyn suurmäen maailmanmestarit
Pieni Kalliolampi (Keuruu, Tarhia)

| Pieni Kalliolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°17′31″N, 24°45′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Keurusselkään 
Järvinumero:  35.621.1.022
Mittaustietoja
Pinnankorkeus:  177 m  
Rantaviiva:  0,819 km  
Pinta-ala:  3,289 ha  
Saaria:  ei saaria 
 fiPieni Kalliolampi 
Pieni Kalliolampi  tai myös Kalliolampi on Keski-Suomessa Keuruulla Keuruun taajaman lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 3,3 hehtaaria ja se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 800 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Keurusselän lähialueeseen (35.621) se kuuluu.
Per Berg Lund

| Per Berg Lund |
| --- | --- |

Norjan valtiovarainministeri
 Mowinckelin III hallitus 3. maaliskuuta 1933 – 3. marraskuuta 1934  
Edeltäjä:  Jon Sundby
Seuraaja:  Gunnar Jahn
 Mowinckelin II hallitus 15. helmikuuta 1928 – 12. toukokuuta 1931  
Edeltäjä:  Christopher Hornsrud
Seuraaja:  Peder Kolstad
Trondheimin pormestari
 1931–1933 1926–1928  
Henkilötiedot
Syntynyt: 14. lokakuuta 1878 Kristiania, Norja
Kuollut: 22. tammikuuta 1954 (75 vuotta)
Ammatti:  juristi, poliitikko
Tiedot
Puolue:  Venstre
Per Berg Lund (14. lokakuuta 1878 Kristiania – 22. tammikuuta 1954) oli norjalainen juristi ja Venstren poliitikko. Hän toimi Norjan valtiovarainministerinä 1928–1931 ja 1933–1934. Vuosina 1926–1928 ja 1931–1933 hän oli Trondheimin pormestari.
Aiheesta muualla

Kuvia tai muita tiedostoja aiheesta Per Berg Lund Wikimedia Commonsissa
Pentti Kalaja

Kalaja vuonna 1961. Kuva: Pekka Kyytinen.
Pentti Kalaja  (15. syyskuuta 1906 Oulu – 20. toukokuuta 1992) oli suomalainen geodeetti. Hän oli professori vuodesta 1957. Hän oli Geodeettisen laitoksen palveluksessa vuosina 1929–1963, assistenttina 1929–1933, nuorempana valtiongeodeettina 1933–1957, vt. vanhempana valtiongeodeettina 1951–1955, ja vanhempana valtiongeodeettina ja professorina 1957–1963.
Kalaja oli filosofian tohtori, hän väitteli tohtoriksi 1945 geodesian alalta. Hän toimi niin kunnallispolitiikassa (1961–1963 vajaan kauden valtuutettu) kuin ammattiyhdistystoiminnassakin. Hän oli Helsingin yliopiston maanmittauksen opettaja vuodesta 1934. Hän oli tähtitieteellisen yhdistyksen Ursan puheenjohtaja vuodesta 1956 ja Virkamiesliiton varapuheenjohtaja vuodesta 1953 sekä Toimihenkilö- ja Virkamiesjärjestöjen Keskusliiton puheenjohtaja 1957. Hän osallistui valtakunnan rajankäynteihin 1940–1950. Hän oli 1964–1969 Helsingin kaupungin apulaiskaupunginjohtaja.
Teoksia

Die astronomischen Arbeiten des Geodätischen Instituts. Helsinki 1939
Die Basismessungen des Geodätischen Instituts. Helsinki 1939
Die Grundlinienmessungen des Geodätischen Institutes in den Jahren 1933-1939 nebst Untersuchungen über die Verwendung der Invardrähte. Suomen geodeettisen laitoksen julkaisuja 31. Helsinki 1942
Astronomische Ortsbestimmungen in den Jahren 1935-1938. Suomen geodeettisen laitoksen julkaisuja 33. Helsinki 1944
Maanmittauksen luentosarja. Helsingin yliopisto, Helsinki 1946, 2. painos 1954, 3. painos 1963, 4. painos 1966
Catalogue of star pairs for northern latitudes from 55 ̊to 70 for astronomic determination of latitudes by the Horrebow-Talcott method. Suomen geodeettisen laitoksen julkaisuja 41. Helsinki 1952
Astronomische Ortsbestimmungen in den Jahren 1946-1948. Suomen geodeettisen laitoksen julkaisuja 43. Helsinki 1953
Tähtitaivaan kartasto Suomen olosuhteisiin sovitettuna. WSOY 1956, 2. painos 1964, 3. painos 1972, 4. painos 1979
Die Zeiten von Sonnenschein, Dämmerung und Dunkelheit in verschiedenen Breiten. Suomen geodeettisen laitoksen julkaisuja 49. Helsinki 1958
Astronomical determinations of latitude and longitude in 1949-1958. Suomen geodeettisen laitoksen julkaisuja 67. Helsinki 1970
Toimitustöitä

Tähtitieteen harrastajan kirja ; toim. Pentti Kalaja ja Urpo Kuuskoski. Ursan julkaisuja 3. WSOY 1947
Suomennoksia

Åke Wallenquist : Aikamme tähtitiede ja sen maailmankuva, tarkistettu ja lisäyksin ajanmukaistettu laitos. WSOY 1954 (alkuteos Den moderna astronomin och dess världsbild)
Petopoika

| Petopoika |
| --- | --- |

Luoja(t):  Arnold Drake Bob Brown
Kustantamo:  DC Comics
Ensiesiintyminen:  Petopoika The Doom Patrol nro 99 (marraskuu 1965) Vaihdokas DC Comics Presents nro 26 (lokakuu 1980)
Henkilötiedot
Oikea nimi:  Garfield Mark Logan
Status:  Aktiivinen
Pituus:  173 cm
Paino:  68 kg
Ryhmäsidokset:  Teinititaanit
Edelliset ryhmäsidokset:  Doom Patrol Teen Titans III Titans LA
Henkilöllisyydet:  Gar Logan
Voimat:  Kyky muuntautua miksi tahansa eläimeksi.
Suhteet
Sukulaiset:  Mark Logan (isä; kuollut) Marie Logan (äiti; kuollut) Steve Dayton (adoptioisä) Rita Farr (adoptioäiti) Matt Logan (serkku)
Petopoika (engl. Beast Boy) oikealta nimeltään Garfield Logan on DC Comics -kustantamon sarjakuvissa esiintyvä muotoaan muuttava supersankari. Arnold Draken ja Bob Brownin luoma hahmo esiintyi ensimmäisen kerran vuonna 1965 Doom Patrol -sarjakuvalehden numerossa 99. Petopoika tunnetaan myös nimellä Vaihdokas (engl. Changeling). Petopoika on tullut tunnetuksi Doom Patrolin entisenä jäsenenä ja Teinititaanien vakiojäsenenä.
Sarjakuvassa

Garfield Mark Logan on genetiikkaan erikoistuneiden tiedemiesten Mark ja Marie Loganin poika. Garfield sairastui harvinaiseen Sakutia-tautiin saatuaan tartunnan eräältä vanhempiensa koehenkilöltä. Mark ja Marie yrittivät parantaa poikansa vihreästä apinasta tehdyn seerumin avulla ja onnistuivatkin siinä, mutta Garfieldin ihon ja hiusten pigmentti muuttui vihreäksi. Hän myös pystyi muuttamaan olomuotoaan miksi tahansa eläimeksi. Myöhemmin ilmeni, että hän saattoi muuttua myös avaruusolennon hahmoon, esimerkiksi Darkseidin Parademoniksi - tosin ilman näiden erikoisvoimia ja väriltään edelleen kokovihreänä.
Garfieldin vanhemmat kuolivat veneonnettomuudessa pojan ollessa vasta 10-vuotias, ja sen jälkeen hän vietti elämänsä useissa eri sijaisperheissä. Myöhemmin Tuomiopartioon kuulunut Rita Farr adoptoi Garfieldin ja teki hänestä osa-aikaisen jäsenen ryhmässään, joka käytti hänestä nimeä Petopoika. Tuomiopartion tuhouduttua Petopojasta tuli hetkeksi näyttelijä Space Trek 2002 TV-sarjassa, jossa hänellä oli avaruusolion rooli. Sarjan jälkeen Garfield vaihtoi nimensä Petopojasta Vaihdokkaaksi ja liittyi Teinititaaneihin. Garfieldista tuli läheinen ystävä ryhmän jäsenten kanssa, varsinkin Kyborgin. Samoihin aikoihin hän asui Hollywoodissa samassa asunnossa serkkunsa Mattin ja sankaritar Flamebirdin kanssa, joka pakotti Garfieldin perustamaan uuden ryhmän länsirannikon Titaanit.
Myöhemmin Petopoika aloitti suhteen Ravenin kanssa, mutta suhde päättyi Ravenin lähdettyä ryhmästä. Titaanien ryhmän hajottua Donna Troyn näennäisen kuoleman jälkeen, palattuaan San Franciscoon Kyborgi, Tähtituli ja Petopoika päättävät muodostaa uuden Teen Titans -tiimin, joka toimii mentoreina Young Justicen entisille jäsenille. Petopoika on läsnä joukkueen jäsenenä vuosien 2005–2006 tarinan "Infinite Crisis" tapahtumissa, jonka aikana Petopoika kokoaa joukkueen menneistä ja nykyisistä Titaaneista taistelemaan Superboy-Primea vastaan. Urheasta ponnistelustaan huolimatta mahdottoman voimakas Superboy-Prime voittaa Titaanit helposti.
Kun Titaanit ovat onnistuneet kukistamaan Tuomion Legioonan ja Superboy-Primen, Petopoika tunnustaa Ravenille rakkautensa häntä kohtaan ja tästä liikuttuneena he suutelevat ja aloittavat uudelleen suhteensa.
The New 52 sarjakuvissa Petopoika esitetään uuden supersankaritiimin The Ravagers jäsenenä ja hän on väriltään punainen, eikä vihreä.
DC Rebirthissä Petopoika liittyi Damian Waynen johtamaan Teinititaaneihin yhdessä Tähtitulen, Ravenin ja Poika Salaman kanssa.
Eräässä Teinititaanien ja Ryhmä-X:n yhteisseikkailussa Garfield vitsailee Wolverinelle:
»Kitty sanoo että sinunkin nimesi on Logan - kuten minunkin....mitä luulet, olemmekohan sukulaisia?»
- mihin Wolverine ärähtää:
»Kitty lörpöttelee aivan liikaa!»
Petopoika esiintyi lyhyesti Injustice: Gods Among Us sarjakuvassa, jossa hän oli yhdessä Teräspojan kanssa Metropolisissa, kun Jokerin räjäyttämä ydinpommi räjähti aivan heidän vieressään olevassa rakennuksessa. Teräspoika yritti suojella Petopoikaa ruumiillaan, mutta Petopoika menehtyi vammoihinsa tämän käsivarsille.
Muissa medioissa > Animaatiossa > Teen Titans

Greg Cipes ääninäytteli Petopoikaa vuoden 2003 Teen Titans animaatiosarjassa, jossa hän oli yksi Teinititaanien pääjäsenistä. Hahmo oli lähinnä ryhmän koomisin jäsen, joka teki jekkuja muille ryhmän sankareille.
Petopoika esiintyy Young Justice animaatiosarjassa, jossa häntä ääninäytteli Logan Grove kahdella ensimmäisellä kaudella ja Greg Cipes kolmannesta kaudesta eteenpäin.
Petopoika esiintyy Teen Titans Go! animaatiosarjassa, jossa häntä ääninäyttelee Greg Cipes.
Petopoika esiintyy vuoden 2015 nettisarjassa DC Super Hero Girls, jossa häntä ääninäyttelee Greg Cipes. Sarjassa Petopoika on Supersankareiden koulun oppilas ja kutsui Haukkatyttöä usein lempinimellä "Mama". Petopoika esiintyi myös vuoden 2019 sarjassa, jossa häntä ääninäytteli Kari Wahlgren.
Petopoika esiintyi animaatioelokuvassa Teen Titans: Trouble in Tokyo, jossa häntä ääninäytteli Greg Cipes.
Petopoika esiintyi animaatioelokuvissa Justice League vs. Teen Titans ja Teen Titans: The Judas Contract, joissa häntä ääninäytteli Brandon Soo Hoo.
Petopoika esiintyi animaatioelokuvissa DC Super Hero Girls: Hero of the Year ja DC Super Hero Girls: Intergalactic Games, joissa häntä ääninäytteli Greg Cipes.
Petopoika esiintyi animaatioelokuvissa Teen Titans Go! To the Movies, Teen Titans Go! vs. Teen Titans ja Teen Titans Go! & DC Super Hero Girls: Mayhem in the Multiverse, joissa häntä ääninäytteli Greg Cipes.
Petopoika esiintyi animaatioelokuvassa Lego DC Comics Super Heroes: Justice League: Gotham City Breakout, jossa häntä ääninäytteli Greg Cipes.
Petopoika esiintyi animaatioelokuvassa Justice League Dark: Apokolips War, jossa hän kuoli Paradoomien hyökkäyksen seurauksena.
Petopoika tulee esiintymään Beast Boy: Lone Wolf animaatiosarjassa.
Muissa medioissa > Televisiossa

Petopoika esiintyi vuoden 2018 Titans -televisiosarjassa, jossa häntä esitti Ryan Potter.
Muissa medioissa > Videopelit

Petopoika esiintyy vuoden 2011 DC Universe Online -pelissä, jossa se ei ole pelattavana hahmona.
Petopoika esiintyy pelattavana hahmona Teen Titans videopelissä.
Petopoika esiintyy pelattavana hahmona Young Justice: Legacy pelissä, jossa häntä ääninäyttelee Jason Spisak.
Petopoika esiintyy pelattavana hahmona Lego Batman 3: Beyond Gotham pelissä, jossa häntä ääninäyttelee Nolan North.
Petopoika esiintyy pelattavana hahmona Lego DC Super-Villains -pelissä, jossa häntä ääninäyttelee Greg Cipes.
Pleven Stadium

| Pleven Stadium> Rakennuksen tiedot |
| --- | --- |
Sijainti:  Pleven, Bulgaria
Avattu:  1952
Omistaja:  ?
Kenttä:  Nurmi
Käyttäjät
 PFC Spartak Pleven 
Katsojakapasiteetti
 22 000 
Lisää rakennusartikkeleitaArkkitehtuurin teemasivulla
Pleven Stadium, tunnetaan myös nimellä Stadium Slavi Aleksiev on monikäyttöinen stadion Plevenissä Bulgariassa. Stadion avattiin vuonna 1952. Nykyään sitä käytetään enimmäkseen jalkapallossa PFC Spartak Plevenin kotikenttänä. Stadionille mahtuu 22 000 ihmistä.
Piisupi järv

| Piisupi järv |
| --- | --- |

Valtiot:  Viro
Maakunnat:  Länsi-Virumaa
Kunnat:  Tapan kunta
Koordinaatit:  59°12′34″N, 26°11′22″E
Vesistöalue ja valuma-alueen tietoja
Päävesistöalue:  Valgejõen vesistö
Järvinumero:  VEE2033510
Mittaustietoja
Rantaviiva:  1,341 km
Pinta-ala:  0,05 km²
Saaria:  1
 fiPiisupi järv 
Piisupi järv  on Virossa Länsi-Virumaalla Tapan kunnassa sijaitseva järvi. Se sijaitsee Pandiveren ylängön reuna-alueeseen, ja järvi kuuluu alueen karstijärviin.
Maantietoa

Järven itärantaa seuraa harju, joka osaltaan vastaa järven vedentulosta, mutta karstialueen järvenä se saa osan vedestään myös pohjassa olevien lähteiden kautta. Keväisin lumien sulattua nousee järven vedenpinta korkeimmilleen. Silloin järven pinta-ala on noin 5 hehtaaria, se on 500 metriä pitkä ja 200 metriä leveä. Silloin järvessä on yli 60 metriä pitkä saari, jonka pinta-ala on 0,24 hehtaaria. Järven rantaviivan pituus on 1,3 kilometriä, ja sen rannat ovat metsämaata. Kesällä karstimaan alla olevan veden määrä vähenee, jolloin myös järven vedenpinta alenee. Järven lähellä sijaitsee kaksi lampea, Sahkjärv ja Ratasjärv.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 1) mukaan kovavetinen järvi (vir. kareda veega järv).
Piisupo järv luokitellaan limnologisesti alkalitrofiseksi järveksi (vir. alkalitroofne tai allikatoiteline, AL). Tällaisten järvien veteen on liuennut runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Koska vesi on emäksistä ja sen sisältämät mineraalit ja ravinteet poikkeavat muista järvistä, on näihin järviin kehittynyt omanlainen levien muodostama ekosysteemi.
Pierrick Bourgeat

| Mitalit> Maa:  Ranska .Miesten alppihiihto.MM-kisat  | Mitalit> Maa:  Ranska .Miesten alppihiihto.MM-kisat  | Mitalit> Maa:  Ranska .Miesten alppihiihto.MM-kisat  | Maa:  Ranska > Miesten alppihiihto. |
| --- | --- | --- | --- |
|  Pronssia | Bormio/Santa Caterina 2005 | Joukkuekilpailu |  |
Pierrick Bourgeat (s. 28. tammikuuta 1976 Grenoble, Ranska) on ranskalainen alppihiihtäjä. Bourgeat voitti pronssia alppihiihdon MM-kisojen joukkuekilpailussa 2005. Hän edusti Ranskaa myös vuoden 2006 olympialaisissa, muttei yltänyt mitaleille.
Aiheesta muualla

Virallinen sivu (Arkistoitu – Internet Archive) (ranskaksi)